
REFERAT

privind actualizarea valorii Devizului General pentru lucrarea

„Amenajare strada Talăngii”


În urma numeroaselor solicitări ale cetăţenilor cu privire la condiţile impracticabile de circulaţie de pe str.Talăngii,Primăria Municipiului Timişoara a introdus în programul de investiţii drumuri, execuţia lucrărilor de „Amenajare strada Talăngii”.

Strada Talăngii este situată în zona de sud-est a oraşului în zona Calea Şagului. Această stradă este din pământ, circulaţia se desfăşoară anevoios în perioadele uscate ale anului, iar în perioadele umede  strada este impracticabilă din punct de vedere al circulaţiei autovehiculelor.

Necesitatea şi oportunitatea investiţiei derivă din cele menţionate mai sus, la acestea mai trebuie adăugat şi faptul că lucrările necesare colectării şi evacuării apelor pe această stradă sunt total inexistente.

Prin realizarea unei îmbrăcăminţi moderne se asigură o circulaţie corespunzătoare pe această stradă, îmbunătăţindu-se substanţial viabilitatea părţii carosabile, fapt ce conduce la desfăşurarea unei circulaţii corespunzătoare, şi la reducerea consumului de combustibil şi la o uzură redusă a autovehiculelor.

Apele meteorice de pe suprafaţa carosabilă cât şi de pe zona verde şi de pe trotuare sunt preluate de gurile de scurgere de pe partea carosabilă, iar de acolo sunt dirijate spre galeriile de colectare şi evacuare a apelor pluviale şi menajere.


Studiul de Fezabilitate „Amenajare strada Talăngii” a fost aprobat de Consiliul Local prin HCL nr.367 din 10.12.2002.


În conformitate cu Devizul General aprobat a rezultat pentru   execuţia lucrării o valoare de 112.944,90 lei RON.


În urma licitaţiei de atribuire a contractului de execuţie, valoarea minimă ofertată a fost de 368.331,30 lei RON, depăşind valoarea  aprobată. 

În conformitate cu prevederile HG 1179/24.10.2002 privind aprobarea structurii devizului general şi a Metodologiei privind elaborarea devizului general pentru investiţii şi lucrări de investiţii art.7 „Devizul general întocmit la faza de proiectare – Studiu de fezabilitate se actualizează după încheierea contractelor de achiziţie publică de lucrări,pe baza cheltuielilor legal efectuate pînă la acea dată şi în urma aplicării procedurii de achiziţie publică de lucrări,rezultând valoarea de finanţare a obiectivului de investiţie/lucrărilor de investiţie”.

Deasemenea au fost identificate fonduri disponibile prin economiile realizate la lucrările în curs de execuţie,dar având în vedere tendinţele de creştere a preţurilor la materialele de construcţii la repetarea procedurilor pentru atribuirea contractelor de execuţie lucrări este posibil să se obţină valori mai mari.    

Având în vedere necesitatea executării lucrărilor de amenajare a străzii Talăngii , prezentăm spre aprobare Devizul General cu noile valori obţinute în urma licitaţiei.

